Υπέροχο οροφοδιαμέρισμα όπως ακριβώς και ο τίτλος του.
Εξαιρετική επιλογή για διαμονή στο Ρέθυμνο. Ιδανικό για οικογένεια ή 2 ζευγάρια.
Μοναδική θέα στη Φορτέτζα και στην πόλη του Ρεθύμνου. Το διαμέρισμα είναι πολύ καθαρό, ευρύχωρο, φωτεινό από όλες τις πλευρές, καλαίσθητα διακοσμημένο, πολύ καλά κλιματιζόμενο και πλήρως εξοπλισμένο για μία άνετη παραμονή. Οι βεράντες είναι τεράστιες και προσφέρουν τη δυνατότητα κάποιος να κάνει την ηλιοθεραπεία του στις ξαπλώστρες ενώ την ίδια στιγμή κάποιος άλλος να διαβάζει το βιβλίο του στη σκιά. Οι καλύτερες στιγμές είναι η ανατολή (αν ξυπνήσεις να τη θαυμάσεις) και η δύση. Διαθέτει υπέροχο κήπο και ιδιωτική θέση parking.
Οι ιδιοκτήτες του Ειρήνη και Γιάννης εκπροσωπούν επάξια την γνωστή κρητική φιλοξενία. Μας καλοδέχτηκαν με καλτσούνια, ρακή, κρασί και αυγά από τις κότες τους και μας πρόσφεραν ένα καλάθι με ντόπια καλούδια δικής τους παραγωγής (μέλι, λάδι, μυρωδικά). Καθ'όλη τη διάρκεια της διαμονής μας ήταν διακριτικά παρόντες και πάντα στη διάθεσή μας για να μας εξυπηρετήσουν.
Σε επόμενή μας επίσκεψη στο Ρέθυμνο σίγουρα θα είναι η πρώτη μας επιλογή.